钦定古今图书集成/明伦汇编/官常典/第415卷 > 金
## 钦定古今图书集成/明伦汇编/官常典/第415卷 > 金

金制，太医院设提点使、副使、判官，统诸太医。御药院
亦设提点，有直长、都监、同监之属，而总隶于宣徽院。
其惠民司令、直长则隶于礼部。

按《金史百官志》：“太医院。提点，正五品；使，从五品。副使，
从六品。判官，从八品。掌诸医药，总判院事。管勾，从九
品。随科至十人设一员，以术精者充。如不至十人，并
至十人置。”

〈注〉不限资考。

正奉上《太医》。

〈注〉一百二十月，升除

〈注〉不算月日。

长行，太医。

〈注〉不算月日。

十科额五十人。

御药院。提点，从五品。直长，正八品。掌进御汤药。

〈注〉明昌五年设，以亲信内侍人充。

都监，正九品。

〈注〉不限员：《泰和令》四员。

同监，从九品。

〈注〉不常。除《泰和令》，无。

右属宣徽院。

惠民司。令，从六品。掌合发卖汤药。

〈注〉旧又设丞一员。大定三年，有司言：惠民岁入息钱不偿官吏俸。上曰：“设此本欲济民。官非人，怠于监视药物，财费何足计哉？可减员而已。”

直长，正八品。都监，正九品。

右属《尚书礼部》。